Pastoor vas na hy meisie glo verkragFoto: SAPD/Facebook Sers. Sellwane Mapamela, woordvoerder van die polisie, het gesê die 35-jarige pastoor het glo op 25 November verlede jaar die meisie geskakel en vir haar gesê sy dogter is siek en haar gevra om sy dogter te kom besoek. Die pastoor het glo die meisie gaan oplaai en na ŉ woonstel in Vaalpark gery. Hy het die meisie glo na ŉ kamer gevat, haar klere uitgetrek en haar verkrag. Volgens Mapamela het die pastoor glo die meisie weer huis toe gevat. Sy het ŉ vriendin vertel wat gebeur het. Die beweerde slagoffer is Woensdag by haar skool deur die skoolhoof en die verdagte se vrou gekonfronteer. Haar ma is na die skool ontbied en het later ŉ saak by die Vanderbijlpark-polisiekantoor aanhangig gemaak. Die pastoor is in hegtenis geneem en sal binnekort in die hof verskyn.